Իր գեղարվեստական գործունեության սկզբից իսկ Գառզուն արժանացել է սփյուռքահայ մամուլի ուշադրությանը: Հատկապես Ֆրանսիայի, Եգիպտոսի և Լիբանանի հայկական պարբերականները բազմիցս անդրադարձել են նրա անձին ու գործին: Սակայն դրանք եղել են ոչ թե մասնագիտական հոդվածներ, այլ սովորական տեղեկատվական բնույթի նյութեր` նկարչի կազմակերպած ցուցահանդեսների, ձևավորված ներկայացումների, Խորհրդային Հայաստան և գաղթօջախներ կատարած այցելությունների մասին: